Håndboldholdet Aalborg DH tabte lørdag på hjemmebane til GOG med 30-29

Nederlaget er det fjerde på stribe i den hjemlige liga. Langt fra tilfredsstillende for en klub med ambitioner. Er der tale om krise på holdet? - Jeg ved ikke om der er krise i vores spil, men resultaterne er der i hvert fald ikke, siger holdets assistenttræner Allan Heine. GOG sad på kampen både i første og anden halvveg. Fynboerne kommer på et tidspunkt foran med 25-20. ADH retter noget op på resultatet til sidst i kampen og taber altså kun med én. Kampens lyspunkt var den østrigske spiller Tanja Logvin, som scorede 10 mål for hjemmeholdet. Reaktionen hos spillerne var ikke til at tage fejl af. - Møghamrende irriterende og rigtig træls på godt gammeldags jysk, lyder det fra Karen Brødsgaard fra ADH.